
1. UVOD 


1.1. Ovisnost o alkoholu 

Ovisnost o alkoholu je kronična recivirajuća bolest progresivnog tijeka koja, ako 
se ne liječi, završava s negativnom ishodom. Mogućnost nastanka ovisnosti se može 
kriti i prije razvoja ovisnosti ako je alkoholičar pokazivao određene smetnje 
ponašanja, ukoliko je bio u djetinjstvu zanemarivan ili živio u nepovoljnim 
okolnostima, no njegov izbor pijenja je isključivo do njega [1], 

Ovisnost se također smatra bolešću mozga jer mijenja moždanu strukturu i 
funkcioniranje. Kada ovisnik ne uzme svoje sredstvo ovisnosti, u ovom slučaju 
alkohol, u mozgu dolazi do poremećaja ravnoteže te ovisnik poseže ponovno za 
alkoholom te ulazi u začarani krug sa teškim izlazom [2], Kemijska sredstva ovisnosti 
koje ovisnik konzumira narušavaju psihičku, fizičku, društvenu i duhovnu 
komponentu osobe [3]. 

Prema definiciji Svjetske zdravstvene organizacije alkoholizam je bolest, a 
alkoholičar bolesnik kod kojeg se pojavljuje fizička i psihička ovisnost, zdravstveni 
problemi, društveni i obiteljski poremećaji, a sve zbog prekomjerne i dugotrajne 
upotrebe alkoholnih pića [4], Alkoholizmom se primarno bave zdravstvene institucije 
i to psihijatrijski odjeli. U svim fazama liječenja alkoholizma sudjeluju socijalni radnici, 
osobito u daljnjoj rehabilitaciji gdje čine značajan udio u ukupnom broju uključenih 
stručnjaka [5], Vremenski najdugotrajniji stadij liječenja ovisnika o alkoholu odvija se 
u klubovima liječenih alkoholičara. Iste predstavljaju grupe podrške korisnicima, a 
svrha im je pružanje podrške tokom apstinencije. 

Jedna od zadaća kluba je potpuno uključivanje korisnika u društvene relacije i 
sposobnost da dobije i izvršava svoju ulogu. Veliki naglasak stavlja se na obiteljske 
odnose iako su za kvalitetno funkcioniranje važni i radni odnosi i odnosi sa širom 
okolinom u kojoj korisnici zadovoljavaju socijalne potrebe. Za kvalitetan odnos 
između obiteljskih odnosa i šire okoline iznimno su važne komunikacijske vještine. 
Kao što je već spomenuto, obiteljska podrška je vrlo važna, ali jednako tako kroz 

klubove članovi razvijaju nova prijateljstva pa se zbog toga pozornost treba posvetiti 
i široj društvenoj okolini. Što se tiče podrške članova obitelji, najčešće i bračni 
partneri postaju aktivni članovi kluba radeći na osobnoj promjeni te zajednički sa 
apstinentom prilagođavaju svoju obitelj na drugačiji životni stil [6]. Značajnom se 
pokazala i radna okolina s obzirom daje uslijed alkoholizma kod nekih alkoholičara 
radi položaj ugrožen. 

Naše današnje društvo u kojem živimo je tradicionalno blagonaklono običaju 
pijenja, nazdravlja nj a, koristima od čašice ili dvije, a slijepo pred nuspojavama 
alkohola i njegovim posljedicama. Nitko zapravo nije svjestan koliko ti mali 
tradicionalni rituali zapravo mogu škoditi i napraviti samo štetu. „Procjenjuje se da u 
Hrvatskoj ima 6% ovisnika o alkoholu. Izraženo u apsolutnim brojkama u Hrvatskoj 
aktualno živi oko 250.000 ovisnika o alkoholu. U nas prekomjeno pije čak 15% 
punoljetnog muško stanovništva i 4% punoljetnih žena.“ [1] 

Nije rijetkost da postoji uvjerenje kako su ljudi djelotvorniji pri radu uz alkohol 
ili da se posebni uspjesi obilježavaju uporabom alkohola, stoga je vrlo važno s 
članovima kluba proanalizirati značenje koje njihovo radno mjesto ima za njih te 
utjecaj apstinencijskog ponašanja u radnom kolektivu [7], 


1.2. Religioznost u ovisnika 

Osim psihološke i socijalne dimenzije korisnici klubova često iskazuju i 
duhovnu dimenziju tražeći pritom i odgovore na pitanja smisla i tereta osjećaja 
krivnje, kao i mogućnost moralnog oporavka. Prakticiranje religioznosti povezano je 
sa motivacijom za osobnom promjenom jer propitivanje o životu uključuje i 
razmišljanje o vrijednostima, o novom smjeru životnog puta i djelotvornijem odnosu 
prema preprekama [8]. 

Religiju definiramo kao sustav shvaćanja, vjerovanja, ponašanja, obreda i 
ceremonija pomoću kojih osoba stavlja sebe u odnos sa Bogom iz kojeg osoba 
dobiva niz pogodnosti. Religija ili, kako ćemo sada nazvati, vjera, je sigurnost, ako 

ima iskustvo Svetoga, no ona bitno uključuje i nesigurnost i sumnju. Neizvjesnost se 
iz vjere ne može isključiti, nego ju čini još divnijom. Problematična strana religoznosti 
je kad ljudi na vjeru gledaju kao na skupinu konzervativnih formulacija i crkvenih 
zakona, a ne vide bitni dio - osobni, unutarnji čin [9], 

Prema Katekizmu Katoličke Crkve ovisnost je zlo koje tjera čovjeka da protiv 
svoje volje znajući da griješi i dalje konzumira sredstva ovisnosti, te time ugrožava 
temeljnu ljudsku vrijednost, a to je život, koji u konačnici pripada Bogu. Pošto je 
pojedinac postao ovisan o sredstvu ovisnosti on više nije slobodan, ne čini voljne 
izbore nego se počinje pokoravati umnim prisilama koje mozak stvara radi 
nedostatka konzumiranja, u ovom slučaju, alkohola. Prema nauku Crkve i katoličke 
vjere ljudski život i čovjek su stvoreni na sliku Božju. „Na svoju sliku stvori Bog 
čovjeka, na sliku Božju on ga stvori, muško i žensko stvori ih“ (Post 1.27) 1 . Prema 
toj zapovijedi čovjek je dužan tako i živjeti, u skladu sa poštovanjem istoga, jer 
prepuštajući se ovisnosti on dolazi u sukob sa Bogom i time ugrožavam samoga 
sebe i svoj život [3]. 

Put oporavka alkoholičara prolazi i kroz unutarnju preobrazbu pojedinca. 
Pošto alkohol gospodari životom alkoholičara i slama njegovu osobnost, njemu treba 
jedna jača, božanska sila koja će to slomiti u njemu i dopustiti da se pojedinac izgradi, 
izraste, i postane bolja i jača osoba. Što se više razvija ta sila i snaga u njima, to se 
bolje preobraženje utisne u njihovu dušu. Predavanje onom duhovnom, tj 
božanskom, dovodi nas u stanje unutarnje radosti i blaženog mira, iz kojeg sve što 
poduzmemo izgleda kao da je blagoslovljeno. Uz pomoć duhovnoga teret krivnje 
nestaje, a duša postaje skrušena, zahvalna i ispunjena ljubavlju [6], 

Naglo preobraćenje (temeljni duhovni događaj preokreta u čovjeku, rođenje 
duha, moralna preobrazba čovjeka nastala odlučnošću da se nikada ne pogazi 
vlastita savjest i da se živi pošteno i čisto) se dešava samo u malom broju ovisnika 
i tada ona ima odlike mistično-religioznog obraćenja. U većine se isto događa 
postupno, kroz više mjeseci ili godina, te im je takvima teško odrediti kada se točno 
desio taj prijelomni trenutak kada je apstinencija postala unutarnja preobrazba, a 

1 Citat iz Biblije: Knjiga Postanka, prva glava, 27. redak. 

liječenje preraslo u put duhovnog rasta. Kroz promjenu nutrine alkoholičar je doživio 
duhovno rođenje kroz koje je njegova bolesna duša našla jedinstvo i svoje istinsko 
postojanje. Alkoholičar može naći čovječnost u sebi i učiniti svijet boljim tek kada se 
obrati [6]. 

Vjera u svjetliju budućnost i prihvaćanje svega što dođe na životni put postale 
su apstinentima nova rješenja za život kroz predanje sebe i svoga života na upravu 
Bogu, jer ako ovisnik bude živio svoj život po svojoj volji, a moleći Boga „Budi volja 
tvoja" to ga nigdje neće dovesti. No, oporavak je jednako djelotvoran kako za 
ovisnike koji vjeruju tako i za one koji ne vjeruju u Boga. No, program oporavka 
nikako i nikad neće biti djelotvoran za pojedince koji sebe smatraju „bogovima" koji 
se nikome ne žele, no njima se svi ostali moraju klanjati [6]. 

Prema Robertu Torreu postoji poznata „Molitva spokoja" anonimnih 
alkoholičara koja se moli radi prevencije recidiva pijenja, a glasi: „Bože, daj mi snagu 
da se držim podalje od svega što bi me moglo navesti na pijenje, pronicljivost u 
nošenju s okidačima pijenja koje ne mogu izbjeći, i mudrost da umijem razlikovati 
prvo od drugoga. Jer samo ako ne popijem prvo piće neću se propiti!" [6], 

Religija je relativni pojam, na čijem se jednom kraju nalazi potpuna 
religioznost, a na drugom potpuna nereligioznost, a između toga postoji mnogo 
stupnjeva duhovnosti, tj osobnog shvaćanja vjere [10]. 

U skladu sa time u nastavku će biti prikazan stručni rad o religioznosti u 
liječenih ovisnika o alkoholu u fazi apstinencije. 

2. CILJ ISTRAŽIVANJA 


Cilj ovoga rada je istražiti religioznost kod kod ovisnika o alkoholu u fazi 
apstinencije koji redovito dolaze u klub liječenih alkoholičara. Također je cilj istražiti 
da li ovisnici o alkoholu koji su više posvećeni duhovnosti i religioznom životu lakše 
savladavaju apstinencijske krize te ostaju dosljedni u svojoj namjeri apstiniranja od 
alkoholnih pića. 

3. ISPITANICI I METODE 


Anketno istraživanje o duljini apstinencije u ovisnika o alkoholu i utjecaju 
religioznosti provedeno je u suradnji sa voditeljima klubova liječenih alkoholičara iz 
Bjelovara, Koprivnice i Križevaca izravnim anketiranjem u lipnju i srpnju 2015. godine. 
Ispitivanje je provedeno na području Bjelovarsko-bilogorske i Koprivničko- 
križevačke županije (članovi klubova liječenih alkoholičara Bjelovar, Križevci i 
Koprivnica). Uzorak čine 74 ispitanika od čega je 58 muškaraca i 16 žena starosti 
30-70 godina. . 

U istraživanju je korištena strukturirana anketa sastavljena u tri dijela. Prvi dio 
ankete sastoji se od sociodemografskog upitnika koji obuhvaća 15 pitanja, a ona se 
odnose na spol, dob, bračno stanje, stručnu spremu, zanimanje, zaposlenost, 
primanja Drugi dio ankete se odnosi se na pitanja o religioznom statusu i 
vjeroispovijesti dok se treći dio ankete odnosi na vrijeme apstinencije. 

Stav o duhovnosti i religioznoj praksi ispitanika ispitan je pomoću pitanja za čiji 
odgovor je bilo potrebno zaokružiti tvrdnju ocjenama od 1 do 5, pri čemu je jedan 
značilo nikada, a 5 uvijek. Upitnici su slobodno dostupni za korištenje i preuzeti su 
iz citirane literature. [11]. 

4. REZULTATI ISTRAŽIVANJA 


Rezultati istraživanja grupirani su tri djela tako da prvi dio predstavlja 
sociodemografski upitnik koji je podijeljen u četiri kategorije i to na opće podatke, na 
stručnu spremu i zaposlenost, na kvalitetu života te na pitanja o vjeri i dužini 
apstinencije. 

Drugi dio rezultata istraživanja odnosi se ispitanikove stavove o religiji, načinu na 
koji ju doživljava, koliko se smatra vjernikom i prihvaća li sve čemu ga vjera uči. 

U trećem dijelu rezultata istraživanja prikazani su duhovni stavovi i praksa ispitanika. 

Nedostatak ovog istraživanja je što su u njemu sudjelovali članovi iz samo tri kluba 
liječenih alkoholičara na području Koprivničko-križevačke i Bjelovarsko-bilogorske 
županije te zbog toga podaci nisu relevantni. Istraživanje ove vrste trebalo bi proširiti 
na područje cijele Republike Hrvatske kako bi se na većem uzorku istražio utjecaj 
religioznosti na trajanje apstinencije kod ovisnika o alkoholu. 

4 . 1 . Opći podaci 

Prema rezultatima istraživanja od 74 ispitane osobe, 58 osoba bilo je muškog 
spola što je čak 78,3%, dok je osoba ženskog spola bilo 16 što je u postotku 21,7%. 
Struktura ispitanika prema spolu prikazana je na Grafikonu 1. 

Što se tiče dobne strukture ispitanika, od ukupno 74 ispitane osobe njih 12 
(16,2%) bilo je u dobnoj skupini između 31 i 40 godina života. Od tih 12 osoba, 9 je 
bilo muškaraca i 3 žene. U dobnoj skupini između 41 i 50 godina života bilo je 20 
ispitanika (27%), od čega je 14 muškaraca. Dobna skupina od 51 do 60 godina je 
najbrojnija što se tiče rezultata ovog istraživanja i ona broji 25 osoba (32,4%) od 
kojih je 19 muškaraca i 5 žena. Ispitanika starijih od 60 godina bilo je čak 18 (24,4%). 

■ muški spol ■ ženski spol 


Grafikon 1. Struktura ispitanika po spolu 

Grafikon 2. Struktura ispitanika po dobi i spolu 











U dobi ispod 18 godina i od 18-30 godina života nije bilo niti jednog ispitanika 
što je pozitivno. Navedeni rezultati prikazani su na Grafikonu 2. koji prikazuje 
strukturu ispitanika po dobi i spolu. 

Po bračnom statusu, od 74 ispitane osobe, 12 osoba je neoženjeno/neudano 
što predstavlja 16,2%, dok su 2 osobe udovci (2,7%). Od ukupnog broja ispitanih 
osoba, njih 15 (20,2%) je razvedenih, dok je najbrojnija skupina onih ispitanika koji 
su oženjeni/udane i to 45 osoba (60,9%). Struktura ispitanika po bračnom statusu 
prikazana je na Grafikonu 3. 

Grafikon 3. Struktura ispitanika po bračnom statusu 


Grafikon 4. prikazuje strukturu ispitanika po mjestu stanovanja, ovisno da li 
se radi o kući, stanu ili su podstanari. Najviše ispitanika i to njih 56 (75,6%) se 
izjasnilo da žive u kući, 7 (9,4%) ispitanika živi u stanu, njih 9 (12,1%) su podstanari, 
dok se dvoje ispitanika nije izjasnilo o mjestu stanovanja. 

Mjesto stanovanja 



■ Stan ■ Podstanar ■ Kuća 


Grafikon 4 . Struktura ispitanika po mjestu stanovanja 



Grafikon 5. Struktura ispitanika po broju članova kućanstva 

Broj članova kućanstva ispitanih osoba kreće se od 1 do 8 članova. Najviše 
je kućanstava s dva člana i to njih 22 (29,7%), zatim slijede kućanstva sa 4 člana 
kojih ima 15 (20,2%) te kućanstva s 3 člana kojih ima 12 (16,2%). Kućanstava sa 5 
članova ima 8 (10,8%), sa 6 člana ih je 7 (9,4%), šest (8,1%) kućanstava ima po 1 
člana. Jedno kućanstvo ima sedam članova i jedno kućanstvo 8 članova dok se 
dvoje ispitanika nije izjasnilo o broju članova kućanstva. Ova struktura prikazana je 
na Grafikonu 5. 

13 ispitanika (17,5%) nema djece, 11 (14,8%) ispitanika ima jedno dijete, 31 
(41,8%) ispitanika ima dvoje djece, troje djece ima 8 (10,8%) ispitanika, 3 (4%) 
ispitanika imaju četvero djece, a 1 (1,3%) ispitanik ima osmero djece, dok se sedam 
ispitanika nije izjasnilo koliko djece imaju (Grafikon 6). 



Grafikon 6. Struktura ispitanika po broju djece u kućanstvu 

4.2. Stručna sprema i zaposlenost 


Nižu stručnu spremu ima 14 ispitanika (18,9%), dok njih čak 45 (60,8%) ima 
srednju stručnu spremu. 9 (12,1%) ispitanika imaju višu stručnu spremu, a 3 (4,1%) 
ispitanika imaju visoku stručnu spremu, dok se i kod ovog pitanja troje (4,1%) 
ispitanika nije izjasnilo o stručnoj spremi. (Grafikon 7). 



Grafikon 7. Struktura ispitanika po stručnoj spremi 


Od ukupno 74 ispitane osobe 5 (6,7%) ispitanica su po zanimanju domaćice, 
6 (8,1%) ispitanika su po zanimanju ekonomisti i komercijalisti, dok je 8 (10,8%) 
ispitanika po zanimanju inžinjeri i pravnici. 11 (14,8%) ispitanika su po zanimanju 
tokari, bravari i poljoprivredici, a 22 (29,7%) ispitanika se bave strukovnim 
zanimanjima poput prodavača, ugostitelja, mesara i si. 2 (2,7%) ispitanika izjasnila 
da su po zanimanju učiteljice ili odgajatelji. 10 (13,6%) ispitanika se izjasnilo da su 

umirovljenici, dok se 10 ispitanika nije izjasnilo o svom zanimanju (13,6%) (Grafikon 
8 ). 


Zanimanje ispitanika 



Grafikon 8. Struktura ispitanika po zanimanju 

Od 74 ispitane osobe , njih 26 (35,1%) se izjasnilo kao nezaposlene osobe, 
dok se njih 22 (29,7%) izjasnilo kao zaposlene osobe, a isto toliko, znači 22 (29,7%) 
ispitanika se izjasnilo da su umirovljenici, a 4 (5,5%) ispitanika se nisu izjasnila o 
statusu zaposlenosti. (Grafikon 9). 

Zaposlenost ispitanika 



■ Zaposlena osoba ■ Nezaposlena osoba ■ Umirovljenik/ica ■ Neizjašnjen 


Grafikon 9. Struktura ispitanika po zaposlenosti 

Od ukupno 74 ispitane osobe, njih 15 (20,2%) se izjasnilo da su im mjesečna 
primanja manja od 1.000,00 kn. Mjesečna primanja između 1.000,00 i 3.000,00 
kuna imalo je najviše ispitanika i to njih 25 (33,7%), dok je mjesečna primanja u 
rasponu od 3.000,00 do 5.000,00 kuna imalo 16 (21,7%) ispitanika. 10 ispitanika 
(13,6%) ispitanika se izjasnilo da imaju mjesečna primanja u rasponu od 5.000,00 
do 7.000,00 kuna, dok mjesečna primanja veća od 7.000,00 kuna nije imao niti jedan 
ispitanik te se 8 (10,8%) ispitanika nije izjasnilo o svojim mjesečnim primanjima 
(Grafikon 10). 

Mjesečna primanja 



Grafikon 10. Struktura ispitanika po mjesečnim primanjima 

Od ukupnog broja ispitanih osoba, njih 11 (14,8%) ostvarilo je radni staž u 
trajanju do 10 godina, dok je njih 14 (18,9%) ostvarilo radni staž u trajanju od 10 do 
20 godina. Radni staž u trajanju od 20 do 30 godina ostvarilo je 17 (22,9%) ispitanika. 
Najviše ispitanika, i to njih 20 (26,3%) ispitanika je ostvarilo radni staž u trajanju od 
30 do 40 godina, dok je 7 (9,4%) ispitanika ostvarilo radni staž koji je trajao duže od 
40 godina, a 5 ispitanika nije se izjasnilo o radnom stažu (Grafikon 11). 

Grafikon 11. Struktura ispitanika po radnom stažu 


4.3. Vjera i apstinencija 

Ova skupina pitanja odnosi se na pitanja o tome dali se ispitanici uopće 
smatraju vjernicima, idu li na misu i koliko često, koje su vjeroispovijesti i koliko dugo 
apstiniraju od alkohola (u mjesecima). 

Od 74 ispitane osobe, njih čak 67 (90,5%) označili su da se smatraju 
vjernicima. 5 (6,7%) ispitanika izjasnili su se kao ne vjernici, a dvoje ispitanika nisu 
odgovorili kako se osjećaju po tom pitanju. Ova struktura prikazana je na Grafikonu 
12 . 

Broj osoba po vjerskom statusu 



■ Vjernici ■ Nevjernici ■ Neizjašnjeni 


Grafikon 12. Struktura ispitanika po izjavi o vjerskom statusu 


Učestalost odlaska na misu 

■ učestalost odlaska na misu 


Grafikon 13. Struktura ispitanika po učestalosti odaska na misu 

Od 74 ispitanika, njih 58 izjasnilo se da idu u Crkvu, 8 (10,8%) ispitanika da 
ne idu u Crkvu i njih jednako toliko (8) se nije izjasnilo da li i koliko često idu u Crkvu. 
Od 58 ispitanika koji su se izjasnili da idu u Crkvu, njih 14 (19%) se izjasnilo da u 
Crkvu i na misu idu nedjeljom, 10 ispitanika (13,6%) da često idu u Crkvu, 19 (25,8%) 
da ponekad idu i njih 14 (19%) da rijetko idu u Crkvu. 

Što se tiče vjeroispovijesti, najveći broj ispitanika, njih čak 67 (90,5%) izjasnio 
se kao katolik, 1 (1,3%) ispitanik se izjasnio kao pravoslavac, 1 (1,3%) ispitanik kao 
ateist i jedan (1,3%) ispitanik izjavio je da ima neposredan odnos s Bogom, dok se 
4 (5,6%) ispitanika nisu izjasnili o svojoj vjeroispovijesti (Grafikon 14.). 

Katolička Pravoslavna Ateist Drugo Neizjašnjeni 


Grafikon 14. Struktura ispitanika po vjeroispovijesti 


Posljednje pitanje u ovom dijelu anketnog upitnika odnosi se na duljinu 
trajanja apstinencije ispitanika. Dujina trajanja apstinencije kreće se u rasponu od 1 
do 496 mjeseci, pri čemu 31 ispitanik apstinira duže od 48 mjeseci, a 29 ispitanika 
od njih su vjernici i odlaze na svetu misu. Od ukupnog broja ispitanika 5 (6,7%) 
ispitanika se nije izjasnilo o duljini trajanja njihove apstinencije. 38 ispitanika (51,3%) 

apstinira u rasponu od 1 do 48 mjeseci, 11 (15%) ispitanika apstinira u rasponu od 
49 do 96 mjeseci. Duljina trajanja apstinencije od 97 do 144 mjeseca broji 9 (12,1 %) 
ispitanika, dok ona od 145 do 192 mjeseca 4 (5,4%) ispitanika od koji su se dvojica 
ispitanika izjasnila da nisu vjernici i da ne idu na misu. 2 (2,7%) ispitanika nalaze se 
u rasponu trajanja apstinencije od 193 do 240 mjeseci, dok se 5 (6,8%) ispitanika 
nalazi u skupini koja apstinira između 241 i 496 mjeseci. Sve navedeno prikazano je 
u Grafikonu 15. 


Duljina apstinencije u mjesecima 



0,00% 10,00% 20,00% 30,00% 40,00% 50,00% 60,00% 


1-48 mjeseci ■ 49-96 mjeseci ■ 97-144 mjeseca 145-192 mjeseca 
193-240 mjeseci ■ 241-496 mjeseci ■ Neizjašnjeni 


Grafikon 15. Struktura ispitanika po duljini trajanja apstinencije 

4.4. Religioznost ispitanika 

U ovom dijelu analiziranja rezultata istraživanja pozornost je posvećena samo 
jednom pitanju koje je postavljeno ispitanicima, a ono se odnosi na njihov odnos 
prema religiji, odnosno ispitanici su se prema ponuđenim odgovorima morali svrstati 

u neku od navedenih skupina. Pitanje je glasilo: Kada bi Vas netko pitao o Vašem 
odnosu prema religiji, kamo biste se svrstali?, a ponuđeni odgovori: 

1. Prema religiji sam ravnodušan. 

2. Nisam religiozan, iako nemam ništa protiv religije. 

3. Nisam religiozan i protivnik sam religije. 

4. Uvjeren sam vjernik i prihvaćam sve što moja vjera uči. 

5. Religiozan sam, premda ne prihvaćam sve što moja vjera uči. 

6. Dosta razmišljam o tome, ali nisam načistu vjerujem li ili ne. 

U skupinu onih ravnodušnih prema religiji svrstalo se 5 (6,7%) ispitanika, onih koji 
nisu religiozno no nemaju ništa protiv religije je 8 (10,8%), protivnik religije je 1 
(1,3%) ispitanik, dok se najveći broj i to njih 29 (39,1%) svrstalo u četvrtu skupinu i 
rekli da su uvjereni vjernici i prihvaćaju sve što ih vjera uči. U petu skupinu ubrojilo 
se 19 (25,6%) ispitanika, a onih koji su neodučni po pitanju vjere 5 (6,7%), dok se 
7 (9,8%) ispitanika nije izjasnilo u koju skupinu bi se oni uvrstili (Grafikon 16.) 

Grafikon 16. Struktura ispitanika po razini religioznosti 

4.5. Duhovni stavovi i praksa ispitanika 


U trećem i ujedno posljednjem dijelu anketnog istraživanja postavljena je ljestvica 
koja najbolje opisuje stavove ispitanika o duhovnosti i primjenu duhovnosti. 
Ispitanicima su ponuđeni odgovori, odnosno skala na kojoj su ispitanici imali 
ponuđenu skalu od 1 do 5 pri čemu je 1 značilo da nikada nemaju takav stav ili da 
nikada to ne primjenjuju, a 5 je značilo da uvijek tako postupaju. 

Prilikom iznošenja rezultata ovog dijela istraživanja, odlučeno je da će se rezultati 
prikazati na temelju prosječne ocjene po svakoj zadanoj tvrdnji, odnosno pitanju, a 
pitanja su bila: 

1. U razgovoru sa svojom obitelji ili prijateljima, koliko često spominjete duhovne 
stvari? 

2. Koliko često dijelite s drugima probleme i radost življenja u skladu s Vašim 
duhovnim uvjerenjem? 

3. Koliko često čitate duhovno-povezane materijale? 

4. Koliko često se uključujete u privatne molitve ili meditacije? 

5. Često se osjećam vrlo blizu Bogu ili „višoj sili“ u molitvi, u javnom štovanju ili 
u važnim trenucima u mom svakodnevnom životu. 

6. Moji duhovni pogledi imali su i još uvijek imaju utjecaj na moj život. 

7. Oprost je važan dio moje duhovnosti. 

8. Ja pronalazim duhovno vodstvo tijekom donošenja odluka u mom 
svakodnevnom životu. 

9. Moja duhovnost je važan dio mog života. 

10. Moja duhovnost je osobito važna za mene jer odgovara na mnoga pitanja o 
smislu života. 

Rezultati su prikazani na Grafikonu 17. tako da je na temelju zaokruženih tvrdnji i 
pitanja izračunata prosječna ocjena. 

Grafikon 17. Prosječne ocjene o stavovima i u praksi ispitanika o duhovnosti 


Iz Grafikona 17. vidljivo je kako su najveće prosječne ocjene kod tvrdnje 7 koja glasi 
da je oprost važan dio duhovnosti ispitanika te kod tvrdnje 9 koja kaže da je 
duhovnost važan dio života ispitanika. 

5. RASPRAVA 


Svrha rada bila je istražiti prisutnost religioznosti i mogući utjecaj iste na trajanje 
apstinencije kod liječenih alkoholičara. Analizom dobivenih podataka dobiveni 
rezultati uspoređivani su sa sličnim istraživanjima naših autora. 

Po bračnom statusu, od ukupnog broja ispitanih osoba, njih 15 (20,2%) su 
razvedenih, dok je najbrojnija skupina onih ispitanika koji su oženjeni/udane i to 45 
osobe (60,9%) što pokazuje da više od polovice ispitanika je u bračnoj zajednici, što 
je suprotno rezultatima drugih istraživanja gdje u podjednakom postotku 
prevladavaju razvedeni i oni u braku što može značiti da su godine narušene 
komunikacije i međuljudskih odnosa, destruktivnog ponašanja i patnje okoline 
narušili odnose [12], 

Nezaposlenih je nešto više od zaposlenih, točnije, 26 osoba što je čak 35,1% što 
pokazuje da je alkoholičarima teže doći do posla jer zbog svog načina života 
poslodavci nisu zainteresirani za njih. Isto tako su dobiveni rezultati u ostalim 
istraživanjima, gdje u najvećem postotku prevladavaju nezaposleni, što im još 
dodatno stvara monotoniju, osjećaj bespomoćnosti i besperspektivnosti što 
pogoduje nastavku konzumiranja alkohola [12]. 

Čak 45 ispitanika (60,8%) ima srednju stručnu spremu, dok ih 14 (18,9%) ima 
nižu stručnu spremu što je pokazatelj da prekomjerna konzumacija alkohola ima 
nepovoljne učinke na školovanje i doškolovanje mlađe populacije što ostavlja 
dugotrajne posljedice na njihov život [13], Još jedan podatak koji potvrđuje 
prethodno napisano je to što najviše ispitanika - 22 (29,7%) se bave strukovnim 
zanimanjima poput prodavača, ugostitelja, mesara itd. 

Mjesečna primanja između 1.000,00 i 3.000,00 kuna imalo je najviše ispitanika 
i to njih 25 (33,7%) što također dokazuje da su financije veliki problem u obitelji 
liječenih alkoholičara, pogotovo nakon što je dokazano da je najveći postotak 
ispitanika nezaposleno. 

58 ispitanika se izjasnilo da idu u Crkvu. Nedjeljom na sv. Misu ide njih 14 
(19%), 10 ispitanika (13,6%) ide često u crkvu, 19 (25,8%) ide ponekad i njih 14 
(19%) rijetko odlazi na misu i u Crkvu. Što se tiče vjeroispovijesti, najveći broj 
ispitanika, njih čak 67 (90,5%) izjasnio se kao katolik, što je bilo i za očekivati, s 
obzirom da su Hrvati katolička nacija. Slične rezultate su dobili u istraživanju na 
Filozofskom fakultetu u Zgrebu u svrhu diplomskog rada gdje su došli do rezultata 
da ima više osoba koje su podložne obrednoj religioznosti, te da te osobe u manjem 
postotku konzumiraju psihoaktivne tvari, u ovom slučaju alkohol [14]. 

Dujina trajanja apstinencije kreće se u rasponu od 1 do 496 mjeseci, pri čemu 
31 ispitanik apstinira duže od 48 mjeseci, a 29 ispitanika od njih su vjernici i odlaze 
na sv. Misu. Po pitanju duljine trajanja apstinencije 5 ispitanika (6,7%) se nije 
izjasnilo o duljini trajanja, dok najveći broj njih, čak 38 ispitanika (51,3%) apstinira u 
rasponu od 1 do 48 mjeseci. Ovi podaci mogu biti pokazatelji da religija i pohađanje 
Crkve imaju pozitivan utjecaj na apstinenciju od alkohola. 

U odnosu prema religiji najveći broj ispitanika, njih 29 (39,1%) se svrstalo u 
četvrtu skupinu, što potvrđuje da je najviše apstinenata koji su vjernici i prihvaćaju 
sve što njihova vjera nalaže. Slični rezultati su pokazani i u istraživanju sa studija 
Socijalnog rada na Pravnom fakultetu u Zgrebu gdje su u skoro pa u sličnom 
postotku prevladavali vjernici, no jedina je razlika bila kod onih koji svoju vjeru u 
potpunosti prihvaćaju, i oni koji ju ne prihvaćaju u cijelosti [11]. 

U trećem i ujedno posljednjem dijelu anketnog istraživanja postavljena je ljestvica 
koja najbolje opisuje stavove ispitanika o duhovnosti i i primjenu duhovnosti. 
Ispitanicima je ponuđena skala od 1 do 5 pri čemu je 1 značilo da nikada nemaju 
takav stav ili da nikada to ne primjenjuju, a 5 je značilo da uvijek tako postupaju. 
Najveće prosječne ocjene su se nalazile kod tvrdnje koja glasi da je oprost važan 
dio duhovnosti ispitanika te kod tvrdnje koja kaže da je duhovnost važan dio života 
ispitanika, što govori u prilog tome kako su religiozni apstinenti optimističniji, što je 
također i potkrijepljeno dokazima da u i drugim istraživanjima koja pokazuju da je 
apstinentima duhovnost važan aspekt života, a oprost važan dio duhovnosti [11], 

Nakon sažimanja odgovora dobivenih na pitanja koja se odnose na duljinu 
trajanja apstinencije, religioznost i prakticiranje vjere vjerojatno utječu na duljinu 
apstinencije u ovisnika o alkoholu. Česti odlasci na misu, koji podrazumijevaju 
dnevne, tjedne ili mjesečne odlaske, najviše prakticirali apstinenti koji dulje vrijeme 
apstiniraju (najveći broj mjeseci zabilježen kod redovnog odlaska na misu iznosi 336 
mjeseci, i to dvije osobe). Uz redovne odlaske na misu, te osobe su navele da je 
duhovnost važna za njih, te da je vjera česta tema njihovih razgovora i razmišljanja. 

Osobe koje su imale recidiv ili su na početku apstiniranja (0-12 mj.) navele su 
da na misu idu rijetko, ili ponekad, što se može navesti da idu na godišnjoj razini, te 
su te osobe u najvećem postotku navele da je duhovnost u manjoj mjeri važna za 
njihov život. Sa druge strane, apstinenti koji su imali recidiv ili su tek počeli apstinirati, 
naveli su da na misu idu par puta tjedno, ili nedjeljno. 

Apstinenti koji su odgovorili da ne vjeruju u Boga, da ne idu na misu, da su 
ravnodušni prema religiji te da im duhovnost nije bitan segment u životu je relativno 
malo u usporedbi sa onima koji su religiozni. U ovoj skupini se nalazi 8 apstinenata 
koji apstiniraju u najvećem postotku manji broj mjeseci u odnosu na one koji su u 
skupini koji vjeruju u Boga, no u ovoj skupini se nalazi i jedan apstinent koji u ovom 
istraživanju ima najduže zabilježeno trajanje apstinencije u iznosu od 496 mjeseci. 

Nakon razrade rezultata postoje indicije kako religioznost i vjera u Boga te 
prakticiranje vjere mogu imati utjecaj na duljinu trajanja apstinencije u ovisnika o 
alkoholu, te da ovisnici koji su više posvećeni duhovnosti i religioznom životu lakše 
savladavaju apstinencijske krize te ostaju dosljedni u svojoj namjeri apstiniranja od 
alkoholnih pića. 

Na osnovu dobivenih podataka u ovom stručnom radu može se tek pretpostaviti 
kako religioznost i duhovnost imaju utjecaj na ispitanike koji apstiniraju od alkoholnih 
pića, no za donošenje znanstvenih zaključaka potrebno je provesti istraživanje na 

daleko većem, reprezentativnom uzorku sa standardiziranim upitnicima i 
znanstvenim metodama. 


26 



6. ZAKLJUČAK 


Ovisnost o alkoholu je duševna bolest sve zastupljenija u općoj populaciji. 
Oporavak iziskuje mnogo truda i strpljenja obzirom da se radi o kroničnoj doživotnoj 
recidivirajućoj bolesti. Po uspostavi apstinencije rehabilitacija traje doživotno. Uz 
disciplinu i socijalnu podršku, religioznost i prakticiranje vjere mogu biti važni 
pozitivni prediktori održanja apstinencije. 

Rezultati istraživanja su pokazali kako je najveći broj apstinenata muškog 
spola, u bračnoj zajednici, nezaposleni su, imaju srednju stručnu spremu, katoličke 
su vjeroispovijesti te redovno odlaze na mise. 

Dujina trajanja apstinencije kreće se u rasponu od 1 do 496 mjeseci, pri čemu 
najveći broj ispitanika - 38 (51,3%) apstinira u rasponu od 1 do 48 mjeseci, s tim da 
najveći broj ispitanika koji su odgovorili da su vjernici i da prakticiraju vjeru imaju 
najdulje razdoblje apstinencije. 

Popisom osnovnih religioznih praksa i vjerovanja zbrojena je srednja 
vrijednost ispitanikovih stavova. Najveći postotak odgovora je dobiven kod tvrdnje 
da je oprost važan dio duhovnosti ispitanika te kod tvrdnje koja navodi da je 
duhovnost važan dio života ispitanika. 

Dobiveni rezultati mogu biti indikatori utjecaja vjere na produženu duljinu 
apstinencije u ovisnika o alkoholu. 

Za potvrdu rezultata nužna je znanstvena metodologija te reprezentativniji 
uzorak. 

8. SAŽETAK 


Ovisnost o alkoholu je kronična recidivirajuća bolest progresivnog tijeka; ujedno 
i bolest mozga, koja uzrokuje mijenjanje moždane strukture i normalnog 
funkcioniranja. 

Istraživanje je provedeno na uzorku od 74 apstinenata iz klubova liječenih 
alkoholičara grada Bjelovara, Križevaca i Koprivnice, a sastojalo se od 
standardiziranih upitnika o sociodemografskim podacima, podacima o religioznosti 
ispitanika i podacima o duhovnim stavovima i praksi ispitanika. 

Rezultati istraživanja dokazuju da među apstinentima u najvećem postotku 
prevladavaju vjernici (90,5%), te da njih 58 odlazi u Crkvu, od kojih redovno 24 
ispitanika. Razvrstavanjem podataka uvidjelo se da česte odlaske na misu (dnevne, 
tjedne ili mjesečne odlaske) najviše prakticiraju apstinenti koji dulje vremena 
apstiniraju. Uz redovne odlaske na misu, navode da im je duhovnost važnan dio 
života, da je vjera česta tema njihovih razgovora i razmišljanja te da im je oprost 
važan dio duhovnosti. 

Dobiveni rezultati ukazuju kako religioznost i prakticiranje iste mogu biti pozitivni 
prediktori u održavanju apstinencije kod ovisnika o alkoholu. 


Ključne riječi: alkohol, alkoholizam, apstinencija, ovisnost, religioznost 

9. ABSTRACT 


Alcohol addiction is a chronic relapsing disease with Progressive course; also a 
brain disease, vvhich causes changing of brain structure and normal functioning. 

The study was conducted on a sampie of 74 abstainers from clubs of treated 
alcoholics, from city of Bjelovar, Križevci and Koprivnica, consisting of a 
standardized questionnaire on socio-demographic data, information on religious 
subjects, and the data about spiritual attitudes and practices of respondents. 

The research results proves that among the abstainers in the highest percentage 
dominate believers (90.5%), and 58 of them go to the church, of vvhich 24 regular 
respondents. By classifying data, it has been noticed that the frequent visits to Mass 
(daily, weekly or monthly visiting) are practicing mostly abstainers who abstain for a 
longer period. With regular visits to Mass, they stated that their spirituality is an 
important part of their life, that faith is a frequent topic of conversation and thinking 
and that the forgiveness is an important part of spirituality. 

Obtained results show that religiousness and practice of the same can be 
positive predictors in the maintenance of abstinence in alcoholics. 


Key vvords: alcohol, alcoholism, abstinence, addiction, religiousness 

Završni rad izrađen je u Bjelovaru. 14. rujna 2015. 

Potpis studenta 

Prema Odluci Visoke tehničke Škote u Bjelovaru, a u skladu sa Zakonom o 
znanstvenoj djelatnosti i visokom obrazovanju, elektroničke inačice završnih radova 
studenata Visoke tehničke škole u Bjelovaru biti će pohranjene i javno dostupne u 
internetskoj bazi Nacional ne i sveučilišne knjižnice u Zagrebu. Ukoliko ste suglasni 
da tekst Vašeg završnog rada u cijelosti bude javno objavljen, molimo Vas da to 
potvrdite potpisom 


Suglasnost za objavljivanje elektroničke inačice završnog rada u javno 
dostupnom nacionalnom repozitoriju 


KSFNiJA MARUŠIĆ 


(ime i prezime) 


Dajem suglasnost da se radi promicanja otvorenog i slobodnog pristupa znanju i 
informacijama cjeloviti tekst mojeg završnog rada pohrani u repozitorij Nacionalne i 
sveučilišne knjižnice u Zagrebu i time učini javno dostupnim 

Svojim potpisom potvrđujem istvjetnost tiskane i elektroničke inačice završnog rada. 


U Bjelovaru, 14.9.2015. 


-- 


I ^rUJćO 


ipotpis studen tavice) 

10 


PRIVITCI 


1. SOCIODEMOGRAFSKI UPITNIK 

1. SPOL: □ M □ ž 

2. DOB: □ <18 □ 18-30 □ 31-40 Q 41-50 | 151-60 □ >60 

3. BRAČNO STANJE: Q NEOŽENJEN/NEUDANA D OŽENJEN/ODANA 

□ RAZVEDEN/A □ UDOVAC/UDOVICA 

4. STANUJETE U: Q KUĆI □ STANU □ PODSTANAR 

5. BROJ ČLANOVA U KUĆANSTVU:_ 

6. BROJ DJECE:_ 

7. STRUČNA SPREMA: □ NSS □ SSS □ VŠS □ VSS 

8. ZANIMANJE:_ 

9. ZAPOSLENOST: Q NE □ DA Q UMIROVLJENIK 

10. VAŠA PRIMANJA: □ < 1.000KN □ 1.000-3.000KN □ 3.000-5.000KN 

□ 5.000-7.000KN □ >7.000KN 

11. RADNI STAŽ: □ 0-10 □ 10-20 | 120-30 □ 30-40 □ >40 

12. DALI SE SMATRATE VJERNIKOM, TOČNIJE, VJERUJETE LI U BOGA I ISUSA KRISTA: 

I I da I Ine 

13. IDETE LI NA MISE I KOLIKO ČESTO:_ 

14. KOJE STE VJEROISPOVIJESTI: | | KATOLIČKE | | PRAVOSLAVNE 

□ ATEIST □ DRUGO:_ 

15. KOLIKO DUGO APSTINIRATE OD ALKOHOLA ( U MJESECIMA !):_ 

2. Podaci o religioznosti ispitanika 


Kada bi Vas netko pitao o Vašem odnosu prema religiji, kamo bi se svrstali? 
(ZAOKRUŽITE BROJ) 

1. Prema religiji sam ravnodušan. 

2. Nisam religiozan, iako nemam ništa protiv religije. 

3. Nisam religiozan i protivnik sam religije. 

4. Uvjeren sam vjernik i prihvaćam sve što moja vjera uči. 

5. Religiozan sam, premda ne prihvaćam sve što moja vjera uči. 

6. Dosta razmišljam o tome, ali nisam načistu vjerujem li ili ne. 

3. Upitnik o duhovnim stavovima i praksi ispitanika 


Odgovorite na sljedeće tvrdnje birajući odgovarajući odgovor na skali koji najbolje opisuje 
Vaše stavove i primjenu duhovnosti. 


■ 


Nikada 

Katkada 

Uobiča 

jeno 


Uvi 

jek 


U razgovoru sa svojom obitelji ili 
prijateljima, koliko često spominjete 
duhovne stvari? 

1 

2 

3 

4 

5 

2. 

Koliko često dijelite s drugima probleme i 
radost življenja u skladu s Vašim 
duhovnim uvjerenjem ? 

1 

2 

3 

4 

5 

3. 

Koliko često čitate duhovno-povezane 
materijale? 

1 

2 

3 

4 

5 

■ 

Koliko često se uključujete u privatne 
molitve ili meditacije? 

1 

2 

3 

4 

5 

5. 

Često se osjećam vrlo blizu Bogu ili "višoj 
sili" u molitvi, u javnom štovanju ili u 
važnim trenucima u mom svakodnevnom 

životu. 

1 

2 

3 

4 

5 

6. 

Moji duhovni pogledi imali su i još uvijek 
imaju utjecaj na moj život. 

1 

2 

3 

4 

5 

B 

Oprost je važan dio moje duhovnosti 

1 

2 

3 

4 

5 

8. 

Ja pronalazim duhovno vodstvo tijekom 
donošenja odluka u mom svakodnevnom 
životu. 

1 

2 

3 

4 

5 

9. 

Moja duhovnost je važan dio mog života. 

1 

2 

3 

4 

5 

10. 

Moja duhovnost je osobito važna za mene 
jer odgovara na mnoga pitanja o smislu 
života. 

1 

2 

3 

4 

5 

































































